Parasiit (film)

"Parasiit" on 2019. aasta Lõuna-Korea draama-komöödia põnevik, mille režissöör ja stsenarist on Bong Joon-ho. Film räägib loo ühes Seouli aguli keldris elavast Kimide perekonnast. Ühiskonna põhjakihti kuuluva, ent kokkuhoidva perekonna jaoks avaneb aga peagi elu võimalus, sest nende poeg kutsutakse inglise keele eraõpetajaks ülirikkuritest Parkide villasse. Pärast rida osavaid manipulatsioone on terve Kimide perekond teenindamas miljonäride perekonda, kellel pole õrna aimugi, et need inimesed omavahel kuidagi seotud on.

"Parasiit" esilinastus Cannes'i filmifestivalil 21 mai 2019, mille eest pälvis esimese Korea režissöörina Kuldse Palmioksa Bong Joon-ho, kelle värskeim film on võhmale võtva tempo ja hingekriipiva pingega komöödia-põnevik-tragöödia-sotsiaalne melodraama ja veel kõik, mis nende žanrite vahele jääb. Rabava detailitunnetusega jäädvustatud lugu räägib sotsiaalsest olelusvõitlusest ja klassisõjast, mille lahinguväli ulatub materiaalsest sfäärist aistinguliseni on Bong saanud valmis oma karjääri kõige olulisema teosega ning tõusnud Aasia kino vaieldamatuks suurkujuks.

Oma arvukate tunnustuse hulgas võitis "Parasiit" neli Oscarit: parim film, parim lavastaja, parim algupärane stsenaarium ja parim võõrkeelne film. Sellest sai esimene mitte-inglise keelne film, mis võitis parima filmi Oscari.

 Sisu 
Kimide perekond: isa Ki-taek, ema Chung-sook, tütar Ki-jung ja poeg Ki-woo, kes elavad Seoulis ühe aguli väikeses keldrikorteris, teenides elatist voltides kokku pitsakarpe. Ühel päeval soovitab Ki-woo üliõpilasest sõber Min-hyuk, kes on ühe jõuka Parkide perekonna tütre Da-Hye inglise keele eraõpetaja, et ta võiks võtta tema töö üle, kui ta läheb õppima välismaale. Ki-woo teeskleb end ülikooli õpilasena ning saabki endale perekonda päästva töö. Pr. Park paneb talle nimeks Kevin.

Seejärel hakkab Kimide perekond ükshaaval infiltreeruma Parkide perekonda, soovitades Parkidele üksteise teenuseid. Ki-woo'l tekib armusuhe Da-hye'ga. Ki-jung ehk "Jessica" teeskleb end kunsti terapeudina ning on nõus nõustama Parkide perekonna rahutut poega Da-song'i. Ki-jung paneb Hr. Park'i uskuma, et tema autojuht on seksinud tema autos ning Ki-taek palgatakse teda asendama. Pärast kauaaegse majapidajanna Moon-gwang'i rasket virsikuallergia ärakasutamist, toovad Kimid ettekäändeks, et tal on tuberkuloos, võtab lõpuks Chung-sook üle Parkide majapidajanna koha.

Kui Parkid lähevad matkama, imetleb Kimide perekond Parkide residentsi luksusi. Ootamatult tuleb Moon-gwang oma keldris asuvatele asjadele järgi. Seal ta paljastab Chung-sook'ile varjatud sissepääsu maaalusesse punkrisse, kuhu aga Moon-gwang'i abikaasa Geun-sae asus sinna elama juba aastaid tagasi, et peita end võlanõudjate eest. Moon-gwang anub Chung-sook'i, et ta aitaks elada ta abikaasal edasi, kuid ta keeldub. Kui juhuslikult tõde Kimide kohta avaldub, ähvardab Moon-gwang öelda Parkidele tõe, kui Kimid teevad sama.

Vihmasaju tõttu naasevad Parkid varem ning Kimid kiirustavad maja kiirelt koristama. Moon-gwang'i, Geun-sae'i ja Kimide vahel tekib kaklus. Kimid panevad Geun-sae ja surmavalt haavatud Moon-gwang punkrisse lõksu. Pärast, kui Chung-sook serveerib Pr. Park'ile õhtust, paljastab ta, et Da-song'il oli traumeeriv kogemus aastaid tagasi, kui nägi "kummitust" (Geun-sae), mis tuli keldrist. Kimid pääsevad Parkide majast lõpuks öösel, aga mitte enne, kui nad kuulevad Hr. Parki kommentaare, kui halvasti Ki-taek lõhnab. Nad naasevad koju, mis oli üleujutatud tugevast tormist ning nad on sunnitud magama spordivõimlas teiste ümberasustatud inimestega.

Järgmisel päeval otsustab Pr. Park pidada Da-song'i sünnipäeva. Ta kutsub Ki-jung'i, Ki-woo, Ki-taek'i ja Chung-sook'i. Peo keskel läheb Ki-woo vaatama kuidas Geun-sae'l läheb. Teda ründab Geun-sae ning loob teda kiviga ning põgeneb. Otsides kättemaksu Moon-gwang'le, Geun-sae pussitab Ki-jung'i kööginoaga hirmunud külaliste ees. Da-song'il tekivad Geun-sae'd nähes krambihood. Chung-sook tapab Geun-sae grillivardaga. Samal ajal kui Ki-taek üritab aidata Ki-jungi, Pr. Park käseb sõidutada Da-song'i haiglasse. Kaoses, näeb Ki-taek, kuidas Hr. Park'il hakkab halb Geun-sae lõhnast. Ki-taek võtab noa ning tapab ta enne sündmuskohalt põgenemist.

Nädalaid hiljem, Ki-woo on elanud rünnaku üle ja ärkab üles peale ajuoperatsiooni. Ki-woo ning Chung-sook mõisteti süüdi kelmuses ning neile määrati tingimisi karistus. Ki-jung suri vigastustesse ning Ki-taek, kes on tagaotsitav Hr. Parki mõrvas on kadunud. Geun-sae motiivid on avalikkusele senini teadmata. Ki-woo vaatleb Parkide maja, mis on nüüd müüdud saksa perele teadmata selle ajaloost ning näeb vilkuvat tuld, mis edastab Morset. Seda teeb Ki-taek kes põgenes punkrisse. Ki-woo, kes elab siiani oma emaga keldrikorteris, kirjutab Ki-taek'ile kirja ning vannub, et ta teenib piisavalt raha, et ükspäev see maja ära osta ning vabastada ta isa.

 Viited 

 Välislingid 




Kategooria:Lõuna-Korea filmid
Kategooria:2019. aasta filmid